Lamprolabus

Lamprolabus er en sdlekt av biller som tilhører gruppen snutebiller (Curculionoidea), selv om mange av artene ikke har påfallende lang snute.

Utseende 
Små biller, kroppen er kort, bred og høyt hvelvet, den bakre delen av hodet er noe forlenget (lang hals), lengre enn snuten. De er vanligvis glatte og blanke. På farge er de gjerne røde. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. Hodet er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. Brystskjoldet (pronotum) er rundet tilsmalnet framover. Dekkvingene er korte og brede, parallellsidige, med markerte punktrekker, med en stor, skarp pigg på hver dekkvinge. Beina er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. Larvene er korte og tykke, C-formede, med spredte hår, uten bein, men med en markert hodekapsel.

Levevis 
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien bladrullere, Attelabidae Billberg, 1820
 Underfamilien Attelabinae Billberg, 1820
 Stammen Lamprolabini Voss, 1925
 Slekten Lamprolabus Jekel, 1860 - 16 arter, Sørøst-Asia
 Lamprolabus anjiensis Legalov, 2007
 Lamprolabus bihastatus  (J. Frivaldszky, 1892)
 Lamprolabus bispinosus  (Gyllenhal, 1833)
 Lamprolabus corallipes Voss, 1925
 Lamprolabus dajacus Heller, 1922
 Lamprolabus fochaensis Legalov, 2003
 Lamprolabus gestroi Voss, 1925
 Lamprolabus latispinosus Voss, 1953
 Lamprolabus malaccensis Voss, 1925
 Lamprolabus pseudobispinosus Legalov & Liu, 2005
 Lamprolabus sandacanus Voss, 1925
 Lamprolabus sitchuanensis Legalov, 2003
 Lamprolabus spiculatus  (Boheman, 1845)
 Lamprolabus tabangensis Voss, 1961
 Lamprolabus tibetanus Legalov & Liu, 2005
 Lamprolabus trangensis Legalov, 2007
 Lamprolabus trapezicollis Heller, 1922

Referanser

Kilder 
 Gønget, H. 2003. The Nemonychidae, Anthribidae and Attelabidae (Coleoptera) of Northern Europe. Fauna Entomologica Scandinavica 38. E.J. Brill, Leiden/Boston.

Eksterne lenker 
 
 Fotogalleri over Attelabidae, ved A.A. Legalov

Biller formelt beskrevet i 1860
Dyr formelt beskrevet av Henri Jekel
Snutebiller